26/07/2017 | Administración LocalProvincial
Deputación Provincial da Coruña
Servizo de Acción Social, Cultural e Deportes. Sección de Educación, Cultura e Deportes
R. P.23410 pola que se aproba a concesión provisional de subvencións do programa FO223: subvencións a entidades sen fins de lucro para o apoio ao desenvolvemento de festivais audiovisuais, musicais e de artes escénicas na provincia da Coruña, ano 2017

Dona MARÍA GORETTI SANMARTÍN REI, Presidenta en funcións da Deputación Provincial da Coruña, Primeiro.- Por Resolución da presidencia n.º 32516 de data 28.12.2016 acordouse aprobar as Bases reguladoras Xerais das convocatorias de subvencións dirixidas a Entidades, da Deputación Provincial da Coruña, ano 2017, publicadas no BOP número 247 do 30/12/16. Así mesmo, na sesión celebrada o día 17 de febreiro de 2017, a Xunta de Goberno acordou aprobar as Bases reguladoras do programa de subvencións a entidades sen ánimo de lucro para o apoio ao desenvolvemento de festivais audiovisuais, musicais e de artes escénicas na provincia da Coruña, durante o ano 2017 A dita convocatoria foi publicada no BOP nº 37 do 22 de febrerio de 2017, e o prazo de presentación de solicitudes finalizou o día 7 de abril de 2017 ás 14:00 horas. Segundo.- De acordo coa base 8 das Bases reguladoras Xerais, por resolución nº 11527, do 7 de abril de 2017 designáronse os membros da Comisión Avaliadora, que celebrou a súa reunión o día 19 de xuño de 2017. Terceiro.- A totalidade das solicitudes referidas nesta resolución foron presentadas dentro do prazo establecido na convocatoria e, agás as non admitidas, cumpren cos requisitos establecidos nela. Modificáronse os orzamentos naqueles casos que incluían gastos non subvencionables segundo a convocatoria. Os solicitantes poden consultar os orzamentos definitivos accedendo ao expediente telemático. Cuarta.- Na partida orzamentaria 0612/3343/481 do Orzamento Xeral desta Deputación para o exercicio corrente, existe consignación orzamentaria para facer fronte á concesión das subvencións propostas. Quinta.- Constan no expediente os informes da Unidade Xestora do Programa e do Servizo de Fiscalización. Vistos os antecedentes sinalados, así como as disposicións legais de aplicación, 1.- Non admitir as solicitudes que figuran no Anexo 1, polos motivos que se indican.2.- Conceder provisionalmente as subvencións ás entidades que se relaciona no Anexo 2, polos importes que se indican, con cargo á partida orzamentaria 0612/3343/481, sendo o importe total proposto de 422.451,39€. 3.- Conceder provisionalmente as subvencións ás entidades que se relacionan no Anexo 3, condicionadas polos motivos que se indican, que deberán ser emendados polos solicitantes no prazo de dez días hábiles que se sinala máis adiante.4.- Desestimar as solicitudes que figuran no Anexo 4 por non acadar a puntuación mínima fixada pola Comisión Avaliadora para a concesión das subvencións, de conformidade co previsto na base 8.1 das Bases reguladoras deste programa 5.- Autorizar a todas as entidades que o solicitaron para que poidan contratar máis do 50% da actividade subvencionada e/ou concertar a execución total ou parcial do obxecto da subvención con persoas vinculadas á entidade.6.- Publicar a presente resolución provisional no Boletín Oficial da Provincia, co que se entenderá notificada aos interesados, de acordo co establecido no artigo 45 da Lei 39/2015, de 1 de outubro, do procedemento administrativo común das administracións públicas. A título informativo, publicar esta resolución no taboleiro de edictos e na páxina web da Deputación.7.- Abrir un prazo de 10 días hábiles, contados a partir do día seguinte ao da publicación da presente resolución provisional no Boletín Oficial da Provincia, para que os solicitantes poidan comunicar, se é o caso, a desistencia da solicitude, presentar solicitude de reformulación ou de cambio de obxecto da subvención, presentar alegacións ou presentar emenda de erros. Transcorrido o devandito prazo de 10 días sen que por parte dos solicitantes se desista expresamente, a subvención considerarase aceptada tacitamente.8.- A presente resolución provisional non xera dereito ningún a favor dos beneficiarios propostos. Só a publicación da resolución definitiva xerará estes dereitos. FO223: Programa de subvencións a entidades sen fins de lucro para o apoio ao desenvolvemento de festivais audiovisuais, musicais e de artes escénicas na provincia da Coruña, durante o ano 2017 FO223: Programa de subvencións a entidades sen fins de lucro para o apoio ao desenvolvemento de festivais audiovisuais, musicais e de artes escénicas na provincia da Coruña, durante o ano 2017 Total concedido 422.451,39€ FO223: Programa de subvencións a entidades sen fins de lucro para o apoio ao desenvolvemento de festivais audiovisuais, musicais e de artes escénicas na provincia da Coruña, durante o ano 2017 FO223: Programa de subvencións a entidades sen fins de lucro para o apoio ao desenvolvemento de festivais audiovisuais, musicais e de artes escénicas na provincia da Coruña, durante o ano 2017 A Coruña, 21 de xullo de 2017 A Presidenta en funcións O Secretario Goretti Sanmartín Rei José Luis Almau Supervía